เงินบาทเปิดตลาดที่ 32.56/59
ธนาคารซีไอเอ็มบี รายงาน เงินบาทเปิดตลาดเช้านี้ที่ระดับ 32.56/59 ทรงตัวเท่าเย็นวานนี้
4 มิ.ย. 2553

ธนาคารซีไอเอ็มบี รายงาน เงินบาทเปิดตลาดเช้านี้ที่ระดับ 32.56/59 ทรงตัวเท่าเย็นวานนี้
นักบริหารเงินธนาคารซีไอเอ็มบีไทย ระบุว่า เงินบาทเปิดตลาดเช้านี้ที่ระดับ 32.56/59 บาท/ดอลลาร์ ทรงตัวในระดับเดียวกันกับช่วงปิดตลาดเย็นววานนี้ ขณะที่ค่าเงินในภูมิภาคมีทิศทางปรับตัวอ่อนค่า
"(เงินบาท)เปิดตลาดมาทรงตัวและค่อนข้างนิ่ง วันนี้น่าจะยัง sideway อยู่" นักบริหารเงิน กล่าว
ตลาดจับตาดูเรื่องการปรับคณะรัฐมนตรี(ครม.) ว่าจะออกมาเป็นเช่นไร ส่วนปัจจัยต่างประเทศรอดูตัวเลขการจ้างงานนอกภาคการเกษตรของสหรัฐ ขณะที่ปัญหาหนี้เสียของยูโรโซนยังส่งผลให้ค่าเงินแกว่งตัว ซึ่งขึ้นอยู่กับข่าวที่จะออกมาในแต่ละวัน
สำหรับความเคลื่อนไหวของเงินสกุลหลัก เงินเยนอยู่ที่ระดับ 92.70/75 เยน/ดอลลาร์ ปรับตัวอ่อนค่าจากเย็นวานนี้ที่ระดับ 92.64/66 เยน/ดอลลาร์ ส่วนเงินยูโรอยู่ที่ระดับ 1.2175/2180 ดอลลาร์/ยูโร ปรับตัวอ่อนค่าจากระดับ 1.2282/2285 ดอลลาร์/ยูโร
นักบริหารเงิน คาดว่า เงินบาทน่าจะเคลื่อนไหวในกรอบแคบๆ ระหว่าง 32.50-32.70 บาท/ดอลลาร์